钦定古今图书集成/理学汇编/学行典/第191卷 > 马伯杰
## 钦定古今图书集成/理学汇编/学行典/第191卷 > 马伯杰

按《辍耕录》：“马伯杰，山东邹县人。父某，拜江南行台监
察御史，不以家行，杰独与母居。盗起汝颍，转略齐鲁
境，杰负母匿草闲。母死，仓卒不能具棺敛，聚石葬郓
地西。盗入郓城，杰伏于墓上，众欲驱而前，胁以白刃，
杰大恸曰：‘母在此！母在此’！盗曰：‘此孝子也’。乃舍之，复
遗以衣粮。既而邑刳于兵，失墓所在，求之二年，得于”
榛莽中，故衣尚存，始克迁祔。祖茔御史转浙西佥宪，
留江南者八年，遂冒锋镝，闲走数千里，省之钱唐，人
咸称为“马孝子”云。